尤蘇波夫宮

尤蘇波夫宮，全稱莫伊卡河畔尤蘇波夫家族府邸（俄文：Дворец Юсуповых на Мойке），係俄羅斯聖彼得堡嘅一座地標，1770年動工，到1830年左右完工。從1830年到1917年，尤蘇波夫宮都係沙皇親信尤蘇波夫家族嘅府邸。1916年，菲歷斯·菲歷索域治·尤蘇波夫親王聯合三個人，喺尤蘇波夫宮謀殺咗當時沙皇夫婦寵信嘅「顛僧」拉斯普京。1917年十月革命之後，尤蘇波夫宮被共產黨人佔據，並且喺1925年移交咗畀列寧格勒市教委，但係市教委決定唔跟共產黨人習慣將尤蘇波夫宮改為其他用途，而係將尤蘇波夫宮保育成一座公共博物館。今日，尤蘇波夫宮係一座公營嘅文化宮，但係當年尤蘇波夫親王謀殺拉斯普京嘅庭院，就被尤蘇波夫宮隔離嘅一間幼兒園用咗做操場。